Ευρωπαϊκό Κοινοβούλιο Νέων - Ελλάδα

Το Ευρωπαϊκό Κοινοβούλιο Νέων Ελλάδος (ΕΚΝΕ) είναι ένα αστικό μη-κερδοσκοπικό σωματείο που έχει έδρα τη Θεσσαλονίκη και αποτελεί Εθνική Επιτροπή του Ευρωπαϊκού Κοινοβουλίου Νέων (ΕΚΝ). Το σωματείο είναι πολιτικά ανεξάρτητο και έχει ως στόχο την προώθηση των Ευρωπαϊκών αξιών στους νέους, καθώς και την καλλιέργεια των δεξιοτήτων τους αλλά και την ενεργοποίησή τους ως ενεργοί Ευρωπαίοι πολίτες.

 Εκδηλώσεις 
Το ΕΚΝΕ διοργανώνει κάθε χρόνο πολλαπλές εκδηλώσεις, όπως Εθνικές και Περιφερειακές Συνδιασκέψεις Επιλογής, Πανεπιστημιακά και Διεθνή Φόρουμ, καθώς και Διεθνείς Συνόδους οι οποίες τελούνται με την υποστήριξη του ΕΚΝ. Κάθε εκδήλωση αποτελείτε από συνέδρους (delegates) και λειτουργικά στελέχη (officials). Τα λειτουργικά στελέχη ανήκουν σε ομάδες του συνεδρίου, όπως η οργανωτική, η ακαδημαϊκή, η δημοσιογραφική, η κριτική επιτροπή και άλλες, ανάλογα με τη μορφή του συνεδρίου. Κατά τη διάρκεια των εκδηλώσεων αυτών, οι σύνεδροι χωρίζονται σε επιτροπές οι οποίες εκπονούν πρόταση ψηφίσματος η οποία παρουσιάζεται στη Γενική Συνέλευση η οποία ψηφίζει την πρόταση.

 Εθνικές Συνδιασκέψεις Επιλογής (ΕΣΕ) 
Κάθε χρόνο το ΕΚΝΕ διοργανώνει δύο ΕΣΕ, μια στην Αθήνα κατά τον μήνα Απρίλιο και μια στη Θεσσαλονίκη κατά τον μήνα Δεκέμβριο. Στις ΕΣΕ, οι σύνεδροι είναι μαθητές Λυκείου οι οποίοι δεν έχουν συμπληρώσει το 18ο έτος της ηλικίας τους και επιλέγονται για να εκπροσωπήσουν το σχολείο τους με διαδικασία που ορίζει το κάθε σχολείο ξεχωριστά. Ένα σχολείο μπορεί να αποστείλει έως και 2 μαθητές σε ΕΣΕ ως συνέδρους με αποτέλεσμα να συγκεντρώνονται 120 σύνεδροι ανά ΕΣΕ. Οι ΕΣΕ έχουν διάρκεια 5 ημερών για τα λειτουργικά στελέχη και 4 ημερών για τους συνέδρους. Με την πάροδο της συνδιάσκεψης, η κριτική επιτροπή επιλέγει 30 συνέδρους να εκπροσωπήσουν την Ελλάδα σε άλλα συνέδρια του ΕΚΝ με τους 8 πρώτους να στελεχώνουν την εθνική αντιπροσωπεία σε Διεθνή Σύνοδο του ΕΚΝ.

 Περιφερειακές Συνδιασκέψεις Επιλογής (ΠΣΕ) 
Οι ΠΣΕ σε αντίθεση με τις ΕΣΕ, δε διοργανώνονται σε σταθερή βάση και είναι μικρότερης κλίμακας αλλά και διάρκειας. Η διαδικασία για την αποστολή συνέδρων στη συνδιάσκεψη είναι όμοια με αυτή στις ΕΣΕ.

 Διεθνή Φόρουμ 
Τα Διεθνή Φόρουμ, όπως και οι ΠΣΕ δεν έχουν σταθερό πρόγραμμα για τη διοργάνωσή τους. Σε αντίθεση με τις ΕΣΕ και ΠΣΕ, τέτοια συνέδρια αποτελούνται από συνέδρους από όλην την Ευρώπη. Οι σύνεδροι αυτοί έχουν επιλεχθεί από ΕΣΕ άλλων Εθνικών Επιτροπών του ΕΚΝ. Επιπλέον, έχουν επεκταμένη σε σχέση με τις ΕΣΕ διάρκεια, συνήθως 6 ημέρες.

 Διεθνείς Σύνοδοι 
Οι Διεθνείς Σύνοδοι είναι τα πιο υψηλόβαθμα συνέδρια του ΕΚΝ. Για να αναληφθεί η διοργάνωση μιας Διεθνούς Συνόδου, υποβάλλει οποιοδήποτε μέλος του ΕΚΝ σε συνεννόηση με την Εθνική του Επιτροπή αίτημα στο Σώμα Διακυβέρνησης του ΕΚΝ. Το ΕΚΝΕ έχει διοργανώσει τις ακόλουθες Διεθνείς Συνόδους:

 3η Διεθνής Σύνοδος (1989), Θεσσαλονίκη
 24η Διεθνής Σύνοδος (1997), Θεσσαλονίκη
 33η Διεθνής Σύνοδος (2000), Αθήνα
 66η Διεθνής Σύνοδος (Άνοιξη 2011), Αθήνα
 100ή Διεθνής Σύνοδος (Καλοκαίρι 2024), Θεσσαλονίκη

 Διοίκηση 

 Διοικητικό Συμβούλιο 
Το Διοικητικό Συμβούλιο (ΔΣ) του ΕΚΝΕ εκλέγεται απευθείας από τα μέλη του σωματείου και εκτελεί τα καθήκοντά του σε θητεία ενός έτους. Για τη θητεία 2026, το ΔΣ αποτελείτε από:
+Διοικητικό Συμβούλιο του Ευρωπαϊκού Κοινοβουλίου Νέων Ελλάδος - Θητεία 2026ΡόλοςΧαρτοφυλάκιοΌνομαΠρόεδροςΑσφάλεια & ΕυημερίαΠαναγιώτης ΤζιάτζιοςΑντιπρόεδροςΔημόσιες Σχέσεις & Στρατηγική ΑνάπτυξηΠέτρος ΚατρακούληςΓενικός ΓραμματέαςΆνευΣτεργιανή ΤοπαλίδουΤαμίαςΑνεύρεση ΠόρωνΑλέξανδρος ΣιωμούληςΜέλοςΑνθρώπινοι Πόροι & ΕξωστρέφειαΜαρία ΕρωτοκρίτουΜέλοςΔιεθνές Σχέσεις & ΑποστολέςΑργυρώ Δήμητρα ΜιχαηλίδηΜέλοςΜάρκετινγκ & ΕπικοινωνίαΕλένη Γκεσούλη

 Παραπομπές